|  |
| --- |
| № исх: 20-10/5190 дз от: 07.12.2023№ вх.5715//20-10/5190дз/ДС-412 от: 08.12.2023 |

**Қазақстан Республикасы Парламенті Мәжілісінің** **депутаттарына, «Жалпыұлттық социал-демократиялық партия» фракциясының мүшелеріне**

(тізім бойынша)

*2023 жылғы 9 қарашадағы*

*№ ДС-412 хатқа*

**Құрметті депутаттар!**

Жүргізуші куәліктерін беру бойынша мемлекеттік қызмет көрсету кезінде сыбайлас жемқорлық тәуекелдеріне қатысты Сіздердің депутаттық сауалдарыңызды қарап, мынаны хабарлаймын.

Ішкі істер министрлігі *(бұдан әрі – ІІМ)* биылғы тамыз айында Механикалық көлік құралдарының жүргізушілерін даярлау, емтихандар қабылдау және жүргізуші куәліктерін беру қағидаларына *(бұдан әрі – Қағидалар, ІІМ-нің 2014 жылғы
2 желтоқсандағы № 862 бұйрығымен бекітілген)* түзетулер енгізілді, онда жүргізуші болуға үміткерлерді автомектептерде оқыту процесін ақпараттық жүйелерде тіркеу *(бұрын курстарды бітіргені туралы куәлік оқуға қабылданғаннан кейін бірнеше күн өткен соң беріле беретін)*, теориялық және практикалық емтихандарды тапсыру кезінде оларды биометриялық сәйкестендіру, тексеру жабдықтары мен сигнал беруді басу аппараттарын пайдалану көзделген.

Бұл ретте биометриялық деректер сәйкес келмеген не білім алушылар қандай да бір қосалқы құрылғыларды пайдаланған жағдайда олар емтихан тапсырудан шеттетіліп, тиісті акт жасалады.

Емтихан рәсімдерінің ашықтығын қамтамасыз ету үшін практикалық емтихан тапсыруға кезекті брондау және Халыққа қызмет көрсету орталықтарының *(бұдан әрі – ХҚКО)* күту залдарында және «Азаматтарға арналған үкімет» мемлекеттік корпорациясы» *(бұдан әрі – Мемлекеттік корпорация)*КЕАҚ «Ахуалдық орталығы» «YouTubе» каналында теориялық емтихан тапсыруды онлайн-трансляциялау енгізілді.

ІІМ интернет-порталында тест билеттерін жалпы қолжетімділікте жариялау да сыбайлас жемқорлық тәуекелдерін барынша азайтуға ықпал етеді.

Мемлекеттік қызмет көрсетуге тікелей тартылған ХҚКО қызметкерлерінің жауапкершілігін күшейту бойынша заңнамалық шаралар қабылдау аталған міндетті шешудің маңызды факторы болып табылады.

«Қазақстан Республикасының кейбір заңнамалық актілеріне Мемлекеттік корпорация мәселелері бойынша өзгерістер мен толықтырулар енгізу туралы» Заң жобасында *(Парламент Мәжілісінің қарауында)* Қазақстан Республикасының Қылмыстық кодексіне ХҚКО қызметкерлерін мемлекеттік функцияларды орындауға уәкілеттік берілген адамдарға теңестіретін түзетулер енгізу көзделеді. Бұл лауазымды адамдардың көрсетілген санатына сыбайлас жемқорлыққа қарсы заңнаманың талаптарын қолдануға мүмкіндік береді.

Жүргізуші болуға үміткерлерден емтихан қабылдауға жеке компанияларды тартуға келсек, бұл мәселені бұған дейін мүдделі мемлекеттік органдар қараған.

Өткізілген пилоттық жоба шеңберінде *(ЦДИАӨМ 2022 жылғы 14.02. № 46н/қ және ІІМ 2022 жылғы 03.02. № 38 бірлескен бұйрығы негізінде)* бұл функциялар бірқатар жеке компанияларғааутсорсингке берілді, алайда бұл шаралар күтілетін нәтиже бермеді, өйткені бұл ұйымдардың өкілдерінің өзі көбінесе сыбайлас жемқорлық схемаларына қатысушы болып шықты.

Туындаған тәуекелдерді ескере отырып, Мемлекеттік қызметтер көрсету мәселелері жөніндегі ведомствоаралық комиссияның отырысында
*(ағымдағы жылғы 16 маусымда)* уәкілетті мемлекеттік органдар емтихандарды қабылдау қызметтерін аутсорсингке беруден бас тарту және оператор ретінде Мемлекеттік корпорацияны ғана айқындау туралы ортақ шешім қабылдады.

Осы мақсатта Мемлекеттік корпорация «ЖЖҚ 3.0» арнайы бағдарламасын әзірледі, ол арқылы теориялық емтихан тапсыру рәсіміне онлайн-бақылау жүзеге асырылады, оның ішінде емтихан тапсырушының мінез-құлқын талдау және оның жеке басын бірнеше рет салыстыру, бөгде адамдардың тікелей қатысуы, ақпараттық жүйенің жұмысына сыртқы араласу фактілері және т.б. тексеріледі.

Осы бағдарлама ХҚКО-ларда қолданылған алғашқы жеке компаниялар қызметінің ұқсас кезеңімен салыстырғанда теориялық емтихандарды табысты тапсыру әрекеттерінің саны алғаш рет 18 %-ға *(48%-ға дейін)* төмендеді, ал емтихан тапсыруға берілген өтінімдер саны 3 есеге жуық азайды *(33-тен 11 мың адамға дейін)*.

Сонымен қатар жоғарыда көрсетілген Қағидаларда емтихан тапсыру нәтижесіне немесе процесіне жазбаша өтініш, Мемлекеттік корпорацияның «1414» қолдау қызметі немесе «Электрондық үкімет» порталындағы жеке кабинет арқылы шағымдану көзделген.

Мұндай өтініштерді уәкілетті органдар немесе ұйымдар *(тіркелген күннен бастап 5 жұмыс күні ішінде)* не мемлекеттік қызметтер көрсету сапасын бағалау және бақылау жөніндегі уәкілетті орган ретінде Қазақстан Республикасының Мемлекеттік қызмет істері агенттігі қарайды *(тіркелген күннен бастап 15 жұмыс күні ішінде)*.

Көрсетілген шаралар мен ұйымдастырушылық-практикалық сипаттағы өзге де шаралар кешені жүргізуші куәліктерін беру бойынша Мемлекеттік қызметтер көрсету саласында бақылауды күшейтуге, сондай-ақ сыбайлас жемқорлық тәуекелдерін төмендетуге ғана емес, сонымен қатар кандидаттардың даярлық деңгейін арттыру есебінен елдегі жол қауіпсіздігінің жалпы жай-күйін жақсартуға бағытталған.

Мемлекеттік қызметтер көрсету сапасын арттыру, оның ішінде жүргізуші куәліктерін беру, сондай-ақ оларды халыққа ұсыну кезінде сыбайлас жемқорлық тәуекелдерін жоққа шығару мәселелері уәкілетті органдардың тұрақты бақылауында.

**Ә. Смайылов**

*Орын.: Қ.Ж. Әлжанов*

*Тел.: 75 01 16*